Uddrag af lov om betalingstjenester 


8 61. Betalers udbyder hæfter i forhold til betaler for tab som følge 
af uautoriserede betalingstransaktioner, jf. 3 57, medmindre andet 
følger af 3 62. Ved en uautoriseret transaktion skal betalers udbyder 
straks tilbagebetale betaleren beløbet. 


Stk. 2. Det kan aftales, at stk. 1 ikke finder anvendelse ved mikrobe- 
talingsinstrumenter, der anvendes anonymt, eller hvis betalers ud- 
byder på grund af mikrobetalingsinstrumentets karakter ikke er i 
stand til at bevise, at betalingstransaktionen var autoriseret. 


8 62. Betalers udbyder hæfter i forhold til betaler for tab som følge 
af andres uberettigede anvendelse af et betalingsinstrument, med- 
mindre andet følger af stk. 2-6. Betaler hæfter kun efter stk. 2-6, 
hvis transaktionen er korrekt registreret og bogført. Ved en uberet- 
tiget anvendelse af et betalingsinstrument skal betalers udbyder 
straks tilbagebetale betaleren beløbet. Betaleren hæfter dog uden 
beløbsbegrænsning for tab, der opstår som følge af, at betaler har 
handlet svigagtigt eller med forsæt har undladt at opfylde sine for- 
pligtelser efter 8 59. 


Stk. 2. Medmindre videregående hæftelse følger af stk. 3 eller 6, 
hæfter betaleren med op til 1.100 kr. for tab som følge af andres 
uberettigede anvendelse af betalingsinstrumentet, hvis den til 
betalingsinstrumentet hørende personlige sikkerhedsforanstalt- 
ning er anvendt. 


Stk. 3. Medmindre videregående hæftelse følger af stk. 6, hæfter 
betaleren med op til 8.000 kr. for tab som følge af andres uberetti- 
gede anvendelse af betalingsinstrumentet, hvis betalers udbyder 
godtgør, at den til betalingsinstrumentet hørende personlige sik- 
kerhedsforanstaltning er anvendt, og 
1) at betaleren har undladt at underrette betalers udbyder snarest 
muligt efter at have fået kendskab til, at betalingsinstrumentet er 
bortkommet, eller at den personlige sikkerhedsforanstaltning er 
kommet til den uberettigedes kendskab, 
2) at betaleren har overgivet den personlige sikkerhedsforanstalt- 
ning til den, der har foretaget den uberettigede anvendelse, uden 
at forholdet er omfattet af stk. 6, eller 
3) at betaleren ved groft uforsvarlig adfærd har muliggjort den 
uberettigede anvendelse. 


Stk. 4. Betaleren hæfter med op til 8.000 kr. for tab som følge af 
andres uberettigede anvendelse af betalingsinstrumentet, når be- 
talingsinstrumentet har været aflæst fysisk eller elektronisk, og den 
uberettigede i tilknytning hertil har anvendt en falsk 

underskrift og betalers udbyder godtgør, 

1) at betaleren eller nogen, som betaleren har overladt betalingsin- 
strumentet til, har undladt at underrette betalers udbyder snarest 
muligt efter at have fået kendskab til, at betalingsinstrumentet er 
bortkommet, eller 

2) at betaleren eller nogen, som betaleren har overladt betalings- 
instrumentet til, ved groft uforsvarlig adfærd har muliggjort den 
uberettigede anvendelse. 


Stk. 5. Såfremt betaleren hæfter efter stk. 3 og 4, kan betalerens 
samlede hæftelse ikke overstige 8.000 kr. 


Stk. 6. Betaleren hæfter uden beløbsbegrænsning for tab, der op- 
står som følge af andres uberettigede anvendelse af betalingsin- 
strumentet, når den til betalingsinstrumentet hørende personlige 
sikkerhedsforanstaltning er anvendt og betalers udbyder godtgør, 
at betaleren har oplyst den personlige sikkerhedsforanstaltning til 
den, der har foretaget den uberettigede anvendelse, og at det er 
sket under omstændigheder, hvor betaleren indså eller burde have 
indset, at der var risiko for misbrug. 


Stk. 7. Uanset stk. 2-6 hæfter betalers udbyder for uberettiget an- 
vendelse, der finder sted, efter at udbyderen har fået underretning 
om, at betalingsinstrumentet er bortkommet, at en uberettiget person 
har fået kendskab til den personlige sikkerhedsforanstaltning, eller 
at betaleren af andre grunde ønsker betalingsinstrumentet spærret. 


Stk. 8. Uanset stk. 2-6 hæfter betalers udbyder for uberettiget an- 
vendelse, hvis udbyderen ikke har truffet egnede foranstaltninger, 
jf. 8 60, stk. 1, nr. 2. 


Stk. 9. Uanset stk. 2-6 hæfter betalers udbyder tillige, hvis beta- 
lingsmodtager vidste eller burde vide, at der forelå en uberettiget 
anvendelse af betalingsinstrumentet. 


Stk. 10. Det kan aftales, at stk. 1-6 ikke finder anvendelse ved 
mikrobetalingsinstrumenter, der anvendes anonymt, eller hvis be- 
talers udbyder på grund af mikrobetalingsinstrumentets karakter 
ikke er i stand til at bevise, at betalingstransaktionen var autoriseret. 
Det kan endvidere aftales, at stk. 7 og 8 ikke finder anvendelse på 
mikrobetalingsinstrumenter, hvis det på grund af betalingsinstru- 
mentets karakter ikke er muligt at spærre for brugen af det. 


Stk. 11. Stk. 1-6 finder anvendelse på e-penge, medmindre det 
ikke er muligt for betalers udbyder af e-penge at spærre betalings- 
kontoen eller betalingsinstrumentet. 


Frederikskaj 8 - 2450 København SV » CVR 19433692 » tlf. 72 100 100 » telenor.dk 


telenor 


PRIVAT VILKÅR 
FOR 
200 MB 
GRATIS DATA 


200 MB GRATIS DATA 


Forventet oplevet download-hastighed 17-71 Mbit/sek 
Forventet oplevet upload-hastighed 5-43 Mbit/sek 
Abonnement pr. md. Okr. 
Maks. dataforbrug før hastighedsbegrænsning 200 MB 
Oprettelse Okr. 
Bindingsperiode 0 mdr. 


Med 200 MB Gratis Data kan du gå på nettet med din tablet 


Du har indgået en aftale med Telenor A/S, CVR nr. 19433692, 
Frederikskaj, København V. Her er detaljerne vedrørende din brug af 
Telenors tjeneste. 


1. Aftalens omfang 
Aftalen omfatter brug af 200 MB Gratis Data. 


Abonnementet indeholder 200 MB, som du kan bruge uden om- 
kostning for dig. Når du har opbrugt det inkluderede antal MB, kan 
du fortsætte med at surfe på nedsat hastighed (64/64 Kbit/sek) 
eller tilkøbe ekstra data (se afsnit 8), Du kan ikke bruge SIM kortet til 
tale, sms og mms. Det kan udelukkende anvendes til dataforbrug 
i Danmark. Du kan ikke tilkøbe andre datapakker eller bruge abon- 
nementet til betaling af andre tjenester, herunder indholdstakse- 
rede tjenester. Abonnementet kan kun bruges til tablets. Hvis du 
benytter det i andre typer af mobildata-enheder, forbeholder Tele- 
nor sig retten til omgående at opsige abonnementet. 


Oprettelse af abonnementet forudsætter, at du bliver oprettet som 
kunde hos Telenor. | den forbindelse kan vi bede dig om at oplyse 
navn, adresse, CPR-nummer, mobilnummer og mailadresse. CPR- 
nummer bruger vi til kreditgodkendelse, løbende navne- og adres- 
seopdateringer via Folkeregisteret, og vi deler ikke oplysningerne 
med andre parter. Telenor kan forlange dokumentation for, at alle 
oplysninger er rigtige. Telenor kan vælge at sende dig produktinfor- 
mation via sms, mms, mail, brev eller lign. Og har du givet os lov, kan 
Telenor sende dig markedsføringsmateriale om produkter via sms, 
mms eller mail. Det er kun muligt at oprette ét abonnement pr. CPR- 
nummer. Abonnementet må kun oprettes af myndige personer og 
forudsætter desuden kreditgodkendelse. 


Konvertering til/fra abonnementet er tilladt. Dog er konvertering fra 
andre MBB-abonnementer kun tilladt, når du ikke længere er i bind- 
ing. Hvis abonnementet ikke har været brugt i en periode på seks 
måneder (180 dage), forbeholder Telenor sig retten til at opsige 
det. Abonnementet kan ikke genaktiveres efter lukning. Telenor kan 
vælge at lukke abonnementet. Dette kan dog tidligst ske tre år efter 
aktiveringsdatoen. 


2. Aftale om levering af ydelser fra Telenor 

Du kan indgå aftale direkte med Telenor eller via en forhandler, som 
er godkendt af Telenor. Sådan får du en aftale hos Telenor: Du un- 
derskriver en aftale-/oprettelsesblanket og returnerer den, inden 
du får ydelsen til rådighed. Telenor sender eller udleverer aftalen til 
dig, før eller samtidig med at du får ydelsen tilrådighed. Telenor kan 
også sende en skriftlig bekræftelse på og vilkår for den aftalte ydelse, 
når der er lavet en aftale. Hvilke services du kan få, afhænger af dit 
abonnement. Skulle en service ved en fejl blive oprettet på et abon- 
nement, den ikke kan kombineres med, har Telenor ret til at fjerne den. 


3. Hvis du fortryder 
Du kan fortryde aftalen i op til 14 dage, hvis du har indgået aftalen 
via telenor.dk eller via telefonen. Hvis du fortryder, kan du ringe til 
Telenor Kundeservice på 72 100 100 eller skrive til Telenor Kunde- 
service, Skelagervej 9, 9000 Aalborg. Vær opmærksom på, at dit 
opkald til Kundeservice kan blive optaget og brugt til undervisnings- 
formål eller som dokumentation. Hvis din fortrydelsesret udløber på 
en lørdag, søndag eller helligdag, gælder den stadig den følgende 
hverdag. Har du ved indgåelsen af aftalen sagt ja til, at Telenor kan 


levere den bestilte ydelse inden udløb af de 14 dages fortrydelses- 
ret, kan du ikke fortryde aftalen, såfremt Telenor har påbegyndt 
udførelsen af din ordre. 


4. Teknologi og hastighed 

Hastigheden på 200 MB Gratis Data kan svinge alt afhængig af den 
geografiske dækning, antallet af brugere på nettet, afstanden til 
masten, inden- eller udendørs brug m.m, Læs mere på telenor.dk. 


5. Telenors dækning 

Du har forud for tegning af abonnement mulighed for at gøre dig 
bekendt med omfanget af dækningen ved at gennemse dæknings- 
kortet på telenor.dk eller ved at kontakte Telenor Kundeservice. 


6. Ansvar 

Telenor er kun ansvarlig for data i eget mobilnet og udstyr. Vi udøver 
ingen indflydelse på, eller kontrol med, Internettet eller dit eget 
netværk (eksempelvis dit intranet). Vi er derfor ikke ansvarlige for 
skader og tab, som du måtte lide som følge af opkoblingen til og 
brugen af Internettet 


7. Opgørelse af dataforbrug, fakturering og betaling 
Forbrug af data sendt og modtaget i Danmark opgøres pr. KB. 1 MB = 
024 KB. 


Oprettelse og brug af abonnementet forudsætter tilmelding til be- 
taling via betalingskort, hvis du ikke i forvejen er kunde hos Telenor 
med mindst ét andet mobilt abonnement. Hvis du opsiger dit/dine 
øvrige Telenor-abonnementer og kun har 200 MB Gratis Data- 
abonnementet tilbage, kan Telenor forlange, at du tilmelder dig 
kreditkortbetaling. Hvis du undlader dette, forbeholder Telenor sig 
retten til at opsige abonnementet. Eventuel tilkøbt data faktureres 
bagud. 


Betalingskort: Betalingsfristen er 9 dage efter regningsdatoen. 
Telenor opbevarer ikke informationer om dit betalingskort. Regi- 
strering og opbevaring af betalingskortdata varetages af en tredje- 
part (DIBS), som er godkendt efter internationale sikkerhedsstan- 
darder. Ved tilmelding af kortet registrerer du din mailadresse og dit 
mobilnummer. Dette er en betingelse for, at Telenor får lov til 
at sende kvitteringer, regninger og andre meddelelser til dig via 
e-mail eller sms. Det er dit eget ansvar at opdatere din mailadresse 
og telefonnummer. Du kan finde en kopi af dine regninger på selv- 
betjeningssystemet ”Mit Telenor”, så længe dit abonnement er hos 
Telenor. Betalingsløsningen er gratis, hvis du betaler med et Dan- 
ort eller Visa/Dankort. Ved brug af andre betalingskort kan der 
blive faktureret et gebyr. Det er dit eget ansvar at holde betalings- 
ortdata opdateret, og sikre at disse bliver opdateret, når du får et 
nyt betalingskort. Hvis Telenor ikke kan debitere regningsbeløbet 
ra det registrerede betalingskort, er Telenor berettiget til at sende 
dig en rykker inkl. rykkergebyr. Telenor kan desuden ophæve aftalen 
om “Betaling via betalingskort”, hvis en betaling afvises. Som ejer af 
en abonnements-aftale hæfter du for alle tilkøb af 200 MB-tilkøbs- 
pakker, som bliver registreret på din aftale. Du hæfter også, selv om 
du låner dit SIM-kort eller din forbindelse ud til en anden person. 


På din regning kan du se en oversigt over tilkøbte datapakker. 
Telenor kan beslutte at overføre mindre beløb til en kommende 
akturering eller samle regninger til en kvartalsvis regning. Du skal 


betale din regning senest 21 dage efter fakturadatoen. Betalings- 
datoen anvises også på din regning. Hvis du ikke overholder beta- 
ingsfristen, forbeholder Telenor sig ret til at påføre din regning 
renter og rykkergebyr. 


Hvis du stadig ikke betaler din regning, kan Telenor afbryde din for- 
bindelse eller ophæve aftalen uden yderligere varsel. Telenor kan 
desuden indberette dig til et kreditoplysningsbureau i henhold til 
ov om private registre m.m. Hvis dette sker, skal du betale evt. 
nkassoomkostninger. Din aftale vil først blive åbnet igen, når forfal- 
den saldo inklusiv rykkergebyr og morarenter er betalt. Du skal des- 
uden betale et genåbningsgebyr. Telenor kan kræve, at du skal be- 
ale hele den forfaldne saldo, før du kan indgå nye aftaler med 
elenor, Når alt er betalt åbner vi automatisk for din aftale, med 
mindre du ønsker at opsige aftalen. Hvis sidstnævnte er tilfældet, 
skal du meddele det skriftligt, inden du betaler regningen. 


8. Kreditvurdering, kreditmaksimum og depositum 

Du kan tilkøbe 200 MB data for 19 DKK, når den inkluderede data er 
brugt op. Du vil modtage en SMS med besked herom, og din browser 
vil blive omdirigeret til telenor.dk/data. Her får du information om 
hvordan du kan tilkøbe yderligere data. 


9. Flytning m.v. 

elenor har ret til at kontrollere dine oplysninger i Folkeregistret. 
Stemmer oplysningerne ikke overens med dem, du har givet Telenor, 
kan Telenor i stedet benytte oplysningerne fra Folkeregistret som 
everings- og faktureringsadresse. 


10. Overdragelse 
Du kan ikke overdrage dit 200 MB Gratis Data abonnement til 
andre. Overtræder du reglen om overdragelse, har Telenor ret til 
uden varsel at ophæve aftalen eller nægte dig at få flere aftaler hos 
elenor, 


11. Opsigelse og ophør af aftalen 
Du kan opsige en aftale med et skriftligt eller mundtligt varsel på 
mindst 30 dage. Du har ret til at få dit nummer flyttet til en anden 
udbyder. Når Telenor har modtaget din opsigelse, får du en skriftlig 
bekræftelse - og Telenor lukker dit abonnement, når dit opsigelses- 
varsel er udløbet. Ved væsentlig misligholdelse af din aftale kan 
Telenor spærre dit abonnement for udgående opkald eller skriftligt 
afslutte din aftale med øjeblikkelig virkning. 


Eksempler på væsentlig misligholdelse: 

e Du betaler ikke de skyldige beløb til Telenor inden for den givne frist. 
e Du har ikke en fast adresse i folkeregistret 

+ Efter påtale undlader du at afhjælpe forstyrrelser m.v. af trafikken 
i Telenors telenet 

Du chikanerer andre brugere af telenettet (spam, hacking m.v.) 
eller Telenors personale 

Du har givet Telenor oplysninger, der ikke er rigtige 


Opkræver Telenor beløb for en periode, der går ud over aftalens 
ophør, får du det for meget opkrævede tilbage ved slutafregningen. 
Når aftalen udløber, opgør Telenor differencen, og du får enten 
penge tilbage eller en opkrævning. Beløb under 25 kr. vil dog hver- 
ken blive udbetalt eller opkrævet. Telenor kan til enhver tid opsige 
en abonnementsaftale med 30 dages varsel. Skulle det ske, at Tele- 
nor ikke længere tilbyder en abonnementstype eller en tjeneste, 


skal Telenor opsige din aftale eller dele af din aftale med et skriftligt 
varsel på min. 30 dage. 


10. Erstatningsansvar 

Telenor er erstatningsansvarlig efter dansk rets almindelige regler. 
Telenor er i intet tilfælde ansvarlig for tabt avance, driftstab eller 
andre indirekte tab, med mindre tabet skyldes Telenors forsætlige 
eller groft uagtsomme handlinger. Telenor er uden ansvar for tab 
pga. afbrydelser, forstyrrelser eller ændringer af telenet eller tele- 
tjenesten ifm. foranstaltninger, der er nødvendige på grund af tek- 
nik, vedligehold og drift eller er pålagt af tilsynsmyndigheder, med 
mindre Telenor har forsømt at begrænse ulemperne. 


11. Særlige forhold, herunder tekniske ændringer 

Telenor har til enhver tid ret til at indføre ændringer, som er nød- 
vendige for at sikre en tilfredsstillende drift af Telenors telenet. 
I visse tilfælde kan det betyde, at forbindelsen bliver afvist eller af- 
brudt. Telenor kan afvise opkald fra telefoner eller SIM-kort, der 
skaber forstyrrelser i Telenors telenet. Du skal straks afhjælpe fejl i 
tilsluttet udstyr, der giver forstyrrelser eller ulemper for driften af 
Telenors telenet. Eventuelle udgifter i denne forbindelse skal du 
selv dække. Telenor kan også kræve, at du dækker omkostninger til 
fejlsøgningen. Telenor har ret til at ændre numre, installationer og 
øvrige forhold af hensyn til trafikken på og driften af Telenors telenet. 


12. Meddelelser/fejlmeldinger 

Du kan altid ringe til Telenor Kundeservice på 72100 100 eller sende 
en e-mail på telenor.dk/kontakt, hvis du oplever fejl i basisinstalla- 
tioner, centraler, signalering m.v. Telenor vil altid forsøge at løse 
eventuelle problemer i vores butikkers åbningstid, via nettet eller 
Telenor Kundeservice. 


13. Ændringer i vilkår og betingelser 

Telenor kan til enhver tid ændre vilkårene for 200 MB Gratis Data. 
Du vil altid få direkte besked om disse ændringer f.eks. via en tekst 
på din regning/PBS oversigt, et regningsindstik, sms eller e-mail. Du 
får besked mindst 30 dage før, så du kan opsige aftalen med virk- 
ning fra det tidspunkt, hvor ændringen træder i kraft. Ved mindre 
væsentlige ændringer kan Telenor også vælge at indrykke annon- 
cer i dagspressen og på telenor.dk. Er ændringen til din fordel, bliver 
den ikke nødvendigvis varslet, og giver dig ikke ret til at opsige din 
aftale. 


14. Tvister 

Er du uenig med Telenor i forhold til registreret forbrug og lign., skal 
du først kontakte Kundeservice, Kan du og Kundeservice ikke blive 
enige, kan din klage gå videre til Telenors Regningsklagenævn. | 
den periode Telenors Regningsklagenævn behandler din klage, 
stiller Telenor opkrævningen af det omtvistede regningsbeløb i 
bero. Det gælder dog ikke opkrævningen af morarenter. Telenors 
Regningsklagenævn afgør som udgangspunkt sagen senest tre 
måneder efter, de har modtaget din klage. | de tilfælde hvor uenig- 
heden mellem dig og Telenor drejer sig om et af Telenor registreret 
forbrug, - og/eller du er registreret som privatkunde - kan Reg- 
ningsklagenævnets afgørelse indbringes for Teleankenævnet, 
Axeltorv 6, 3. sal th., 1609 København V. Teleankenævnet kan dog 
tillige beslutte at behandle klager fra erhvervsdrivende slutbrugere, 
hvis klagen ikke adskiller sig fra en klage vedrørende en privat aftale 
om teletjeneste. 


